ประกาศคณะกรรมการว่าด้วยฉลากฉบับที่ 61 (พ.ศ. 2537)เรื่อง กําหนดน้ํามันเกียร์และน้ํามันเครื่องเป็นสินค้าที่ควบคุมฉลาก-------------------------------------- โดยที่ปรากฏว่า ขณะนี้น้ํามันเกียร์และน้ํามันเครื่องเป็นสินค้าที่ประชาชนใช้กันอย่างแพร่หลาย แต่การแสดงลักษณะเฉพาะยังไม่ชัดเจน ดังนั้น เพื่อประโยชน์ในการใช้อย่างถูกต้องและปลอดภัยของผู้บริโภคสมควรกําหนดน้ํามันเกียร์และน้ํามันเครื่องเป็นสินค้าที่ควบคุมฉลาก อาศัยอํานาจตามมาตรา 30 และมาตรา 31 แห่งพระราชบัญญัติคุ้มครองผู้บริโภค พ.ศ. 2522 คณะกรรมการว่าด้วยฉลากออกประกาศไว้ ดังต่อไปนี้ข้อ ๑ ในประกาศฉบับนี้ "น้ํามันเกียร์" หมายความว่า น้ํามันที่ใช้สําหรับหล่อลื่นชุดเฟืองที่ใช้ในยานยนต์ หรืองานอุตสาหกรรม และหมายความรวมถึงน้ํามันที่ใช้สําหรับเกียร์อัตโนมัติ "น้ํามันเครื่อง" หมายความว่า น้ํามันหล่อลื่นเหลวสําหรับหล่อลื่นเครื่องยนต์ที่มีการเผาไหม้ภายในทั้งเครื่องยนต์ดีเซลและเครื่องยนต์เบนซิน แต่ไม่รวมถึงน้ํามันเครื่องที่ใช้กับเครื่องยนต์เบนซินสองจังหวะข้อ ๒ ให้น้ํามันเกียร์และน้ํามันเครื่องเป็นสินค้าที่ควบคุมฉลากข้อ ๓ ประกาศฉบับนี้ไม่ใช้บังคับแก่น้ํามันเกียร์และน้ํามันเครื่องที่ผลิตเพื่อการส่งออก ซึ่งได้ปฏิบัติตามเงื่อนไข ดังต่อไปนี้ (ก) น้ํามันเกียร์และน้ํามันเครื่องดังกล่าวต้องแสดงข้อความให้เห็นและอ่านได้ชัดเจนไว้ที่ภาชนะบรรจุหรือหีบห่อบรรจุเป็นภาษาไทยว่า "สําหรับส่งออกเท่านั้น" หรือเป็นภาษาอังกฤษว่า "For Export Only" (ข) น้ํามันเกียร์และน้ํามันเครื่องดังกล่าวต้องอยู่ในความครอบครองของผู้ประกอบธุรกิจเพื่อการส่งออก หรือผู้ผลิต ผู้ขาย หรือผู้จัดหาสินค้านั้นให้แก่ผู้ประกอบธุรกิจเพื่อการส่งออกข้อ ๔ น้ํามันเกียร์และน้ํามันเครื่องที่จะนําออกขายต้องจัดให้มีฉลากตามที่กําหนดไว้ในข้อ 5ตอน ๕ ฉลากต้องมีข้อความเป็นภาษาไทยที่สามารถเห็นและอ่านได้ชัดเจน ปิดหรือติดไว้ที่ภาชนะบรรจุน้ํามันเกียร์และน้ํามันเครื่อง และข้อความในฉลากอย่างน้อยต้องมีสาระสําคัญ ดังต่อไปนี้ (1) ต้องแสดงข้อความเกี่ยวกับผู้ประกอบธุรกิจดังนี้ (ก) ในกรณีที่เป็นสินค้าที่ผลิตในราชอาณาจักร ให้ระบุชื่อผู้ผลิตและสถานที่ประกอบการของผู้ผลิต (ข) ในกรณีที่เป็นสินค้าที่นําเข้ามาในราชอาณาจักรเพื่อขาย ให้ระบุชื่อผู้นําเข้าและสถานที่ประกอบการของผู้นําเข้า และประเทศที่ผลิต (ค) ในกรณีที่เป็นสินค้าที่ผลิตขึ้นตามความต้องการหรือเพื่อการขายของผู้ประกอบธุรกิจรายอื่น หรือเป็นสินค้าที่นําเข้ามาเพื่อการขายของผู้ประกอบธุรกิจรายอื่น ผู้ที่เกี่ยวข้องจะตกลงกันให้ระบุเฉพาะชื่อผู้ประกอบธุรกิจและสถานที่ประกอบการของผู้ประกอบธุรกิจรายหนึ่งรายใดแต่เพียงรายเดียวแทนก็ได้ แต่ผู้ผลิตหรือผู้นําเข้านั้นจะต้องส่งสําเนาข้อตกลงดังกล่าวให้สํานักงานคณะกรรมการคุ้มครองผู้บริโภคทราบก่อนจะนําสินค้านั้นออกขาย ถ้าผู้ผลิตหรือผู้นําเข้าหรือผู้ประกอบธุรกิจรายใดมีเครื่องหมายการค้าที่จดทะเบียนในประเทศไทยแล้ว จะระบุเครื่องหมายการค้าแทนชื่อและสถานที่ประกอบการของตนก็ได้ (2) เดือน และปีที่ผลิต (3) คําว่า "น้ํามันเกียร์" หรือ "น้ํามันเครื่อง" (3) ทวิ "เครื่องหมายและเลขทะเบียนคุณภาพผลิตภัณฑ์น้ํามันหล่อลื่นเหลว ตามที่ขึ้นทะเบียนไว้กับกรมทะเบียนการค้า" ในประเภทน้ํามันเครื่อง (4) ชั้นคุณภาพ (ตามมาตรฐานที่อ้างอิงได้) (5) ปริมาตรสุทธิ โดยระบุหน่วยเป็นระบบเมตริก (6) ข้อแนะนําในการใช้ และ/หรือข้อห้ามใช้ข้อ ๖ ให้น้ํามันเกียร์และน้ํามันเครื่องที่นําเข้ามาในราชอาณาจักรเพื่อขายได้รับการยกเว้นไม่ต้องจัดให้มีฉลากขณะนําเข้าที่ด่านศุลกากร แต่ต้องจัดให้มีฉลากตามประกาศฉบับนี้ก่อนที่จะนําออกขาย ประกาศฉบับนี้ให้ใช้บังคับเมื่อพ้นกําหนดหนึ่งร้อยแปดสิบวันนับแต่วันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 24 มิถุนายน พ.ศ. 2537 มาลดี วสีนนท์ประธานกรรมการว่าด้วยฉลาก